66. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 311866 της 4/20 Οκτ. 1961 (ΦΕΚ Β΄ 371) Περί τρόπου παραλαβής προσφορών υποβαλλομένων εις τους διενεργουμένους υπό των Β΄ και Γ΄ Τμημάτων της Ε.Π. διαγωνισμούς. Έχοντες υπ’ όψει: α)Την παρ. 4 του άρθρ. 4 και το εδαφ. γ΄ του άρθρ. 6 του Ν.Δ. 3095/54 «περί οργανώσεως της Υπηρεσίας Κρατικών Προμηθειών». β)Την παρ. 12 του άρθρ. 6 της υπ’ αριθ. 49381/55 αποφάσεως του Υπουργ. Οικονομικών «περί εκτελέσεως και εφαρμογής των διατάξεων του Ν.Δ. 3095/54. γ)Το Β.Δ. της 30/31.12.59 «περί μεταφοράς του συνόλου των θέσεων της Υ.Κ.Π, και των επί ταύτης αρμοδιοτήτων του Υπουργού των Οικονομικών εις το Υπουργείον Εμπορίου», αποφασίζομεν: Εγκρίνομεν όπως δια την ευρυθμοτέραν διεξαγωγήν της Υπηρεσίας προτάσει του Προέδρου της Επιτροπής Προμηθειών, ορίζονται δι’ αποφάσεων των Β΄ και Γ΄ τμημάτων της Επιτροπής εκ περιτροπής και δι’ ωρισμένον χρονικόν διάστημα κλιμάκια δι’ εκάτερον των τμημάτων τούτων της Ε.Π. εκ 4 μελών, εξ ων τα 2 τουλάχιστον εκ των μετεχόντων της Επιτροπής Δημοσίων Υπαλλήλων. Έργον των κλιμακίων τούτων έσεται η παραλαβή και μονογράφησις των υποβαλλομένων εις τους διενεργουμένους υπό των Β΄ και Γ΄ Τμημάτων της Ε.Π. προσφορών, η καταχώρησις τούτων εις τα βιβλία και πρακτικά διενεργείας διαγωνισμού. Τα κλιμάκια ευρίσκονται εν απαρτία παρόντων των τριών τουλάχιστον των μελών των. Τον Πρόεδρον της Επιτροπής Προμηθειών αναπληροί ο μετέχων του κλιμακίου κατά βαθμόν ανώτερος και εν ισοβαθμία ο αρχαιότερος των εκ Δημοσίων Υπαλλήλων μελών αυτού συμφώνως τω άρθρ. 25 παρ. 9 του Β.Δ. 866/60. Χρέη Γραμματέως του κλιμακίου θα εκτελή ο Γραμματεύς της Επιτροπής Προμηθειών ή εις των αναπληρωτών του. (Μετά την σελ. 258,48) Σελ. 258,49 Υπηρεσία Κρατικών Προμηθειών. 25.Δ.α.65-66 Αι κατά την παραλαβήν των προσφορών υποβαλλόμεναι τυχόν ενστάσεις κατά της συμμετοχής μειοδότου ή της νομιμότητος της διακηρύξεως ή της διεξαγωγής του σχετικού διαγωνισμού παραλαμβάνονται υπό των εν λόγω κλιμακίων, πρωτοκολλώνται εις ειδικόν βιβλίον παραλαβής ενστάσεων και καταχωρίζονται εις το σχετικόν πρακτικόν διενεργείας διαγωνισμών. Ακολούθως τίθεται υπ’ όψει των Β΄ και Γ΄ Τμημάτων της Επιτροπής Προμηθειών αντιστοίχως εισηγήσει του προεδρεύσαντος του κλιμακίου παραλαβής προσφορών δια την λήψιν αποφάσεως περί του βασίμου ή μη τούτων. Πάσα διάταξις προηγουμένης Υπουργικής αποφάσεως αντιτιθεμένη τη παρούση καταργείται. Η παρούσα ης η ισχύς άρχεται από σήμερον, δημοσιευθήτω δια της Εφημερίδος της Κυβερνήσεως. Σελ. 258,50 25.Δ.α.66 Υπηρεσία Κρατικών Προμηθειών. 